62017TJ0242_INF
Presuda Općeg suda (prvo vijeće) od 19. listopada 2022. –
SC/Eulex Kosovo
(predmet T-242/17 RENV)
„Arbitražna klauzula – Zajednička vanjska i sigurnosna politika – Međunarodno civilno osoblje međunarodnih misija Europske unije – Uzastopni ugovori o radu na određeno vrijeme – Interni natječaj – Neproduljenje ugovora na određeno vrijeme – Ugovorna odgovornost – Izvanugovorna odgovornost – Tužba za naknadu štete – Nadležnost Općeg suda – Dopuštenost – Postupak zbog ogluhe”
1.
Zajednička vanjska i sigurnosna politika – Civilne misije Europske unije – Osoblje – Međunarodno civilno osoblje – Tužba za naknadu štete – Nadležnost suda Unije – Član osoblja zaposlen na temelju uzastopnih ugovora na određeno vrijeme – Prvi ugovori o radu kojima se dodjeljuje sudska nadležnost sudovima države članice – Posljednji ugovori o radu koji sadržavaju arbitražnu klauzulu kojom se dodjeljuje sudska nadležnost Sudu – Područje primjene arbitražne klauzule – Tužba za utvrđenje nezakonitosti odluke kojom se ne prihvaća prijava te osobe nakon internog natječaja i odluke o neproduljenju njezina posljednjeg ugovora – Uključenost
(čl. 268. i 272. UFEU-a)
(t. 42.-45., 47.)
2.
Zajednička vanjska i sigurnosna politika – Civilne misije Europske unije – Osoblje – Međunarodno civilno osoblje – Tužba za naknadu štete – Član osoblja zaposlen na temelju uzastopnih ugovora na određeno vrijeme – Odluka o neprihvaćanju njegove prijave na interni natječaj i odluka o neproduljenju njegova posljednjeg ugovora – Kontekst kojim se opravdava pojava pristranosti ili sukoba interesa – Popravljanje pretrpljene imovinske štete
(čl. 268. i 272. UFEU-a)
(t. 60.-68.)
Izreka
1.
Eulexu Kosovo nalaže se osobi SC isplatiti naknadu pretrpljene imovinske štete jednaku iznosu 19 mjesečnih bruto plaća, kojem valja dodati dnevnice i dodatak na plaću, u iznosu koji bi odgovarao slučaju da je potonji ugovor o radu bio produljen do 14. lipnja 2018., kao i naknadu za pretrpljenu neimovinsku štetu, procijenjenu ex æquo et bono na iznos od 50000 eura.
2.
Eulexu Kosovo nalaže se snošenje troškova u vezi s ovim postupkom i s postupkom u predmetima C-730/18 P i T-242/17.